Lucien Van Impe
<s>Lusin van Impe (, 20. oktobar 1946) bivši je belgijski profesionalni biciklista u periodu od 1969. do 1987. godine.</s><s>Bio je izuzetan brdaš.</s><s>Najveći uspeh ostvario je 1976. godine kada je osvojio Tur de Frans; šest puta je osvajao brdsku klasifikaciju, a četiri puta završavao Tur na podijumu.</s>

<s>Karijera</s>

<s>Početak karijere 
Van Impe je karijeru počeo 1969. godine, uticajem Federika Baamontesa.</s><s>Pre potpisivanja profesionalnog ugovora, Van Impe je 1968. osvojio brdsku klasifikaciju na Tur Avenir trci.</s>

<s>1969—1976 
Prve godine u profesionalcima, osvojio je Vuelta Navara trku i etapu na Turu Belgije, a zatim i 12 mesto na Tur de Fransu.</s><s>Dve godine kasnije, osvojio je podijum na Turu, treće mesto i svoju prvu brdsku klasifikaciju, koju je osvojio i naredne godine, uz četvrto mesto u generalnom plasmanu, a završio je treći na Turu Romandije.</s>

<s>Van Impe je osvojio opet treće mesto na Turu 1975. i brdsku klasifikaciju, nakon što je godinu ranije završio na 18 mestu.</s>

<s>1976.</s><s>Van Impeov tim Sonolor se spojio sa timom Gitan, da bi postao Gitan Kampanjolo.</s><s>U tim je došao Siril Gimard kao sportski direktor i, tada mladi, Bernar Ino.</s><s>Van Impe je vodio veliku borbu sa Jopom Zutemelkom na Turu i uspio je da ga pobedi.</s>

<s>1977—1987 
Na kraju 1976.</s><s>Van Impe je napustio Gitan Kampanjolo i prešao je u Ležun tim.</s><s>Na Turu Švajcarske osvojio je drugo mesto, na Kriterijumu Dofine treće, a zatim je startovao Tur de Frans kao favorit, ali je završio treći i osvojio brdsku klasifikaciju.</s>

<s>Od tada, Van Impe nije imao zapaženih rezultata, sve do 1981. kada je osvojio drugo mesto na Tur de Fransu, iza Bernara Inoa i brdsku klasifikaciju.</s><s>Narede godine osvojio je brdsku klasifikaciju na Điro d’Italiji, a završio je četvrti u generalnom plasmanu.</s><s>Brdsku klasifikaciju na Điru osvojio je i naredne godine, uz nacionalno prvenstvo i četvrto mesto na Tur de Fransu, uz šestu osvojenu brdsku klasifikaciju i izjednačenje rekorda sa Federikom Baamontesom, koji je oborio Rišar Virenk 2004. osvojivši brdsku klasifikaciju po sedmi put.</s>

<s>Zadnji Tur de Frans, Van Impe je vozio 1985. godine i završio je na 27. mestu.</s>

<s>Kraj karijere 
Van Impe je završio karijeru 1987. godine.</s><s>Živi u mestu Impe, ima dvoje dece.</s>

<s>Van Impe u toku karijere nikad nije odbio da uradi doping test i nikada nije bio pozitivan na testu.</s>

<s>Spoljašnje veze</s>

<s>Profil na biciklističkoj arhivi
 Rezultati Lusjena van Impea na Tur de Fransu</s>

<s>Belgijski biciklisti
Pobjednici Tour de Francea
Pobjednici brdske klasifikacije Tour de Francea
Pobjednici brdske klasifikacije Giro d'Italije</s>

